**ZAKON O ODREĐIVANJU ORGANA I ORGANIZACIJA NADLEŽNIH ZA PRIKUPLJANJE I EVIDENTIRANJE PODATAKA ZNANSTVENE, KULTURNE, PROSVJETNE, TEHNIČKE I TEHNOLOŠKE SURADNJE S INOZEMSTVOM**

(«Narodne novine» broj 46/83)

Član 1.

Republički zavod za tehničku suradnju nadležan je za prikupljanje podataka o znanstvenoj, prosvjetnoj, tehničkoj i tehnološkoj suradnji s inozemstvom, a Zavod za kulturu Socijalističke Republike Hrvatske za prikupljanje podataka o kulturnoj suradnji s inozemstvom, koju ostvare organizacije udruženog rada, druge samoupravne organizacije i zajednice, organi i organizacije društveno-političkih zajednica, društveno-političke i druge društvene organizacije, te udruženja građana.

Član 2.

Republički zavod za tehničku suradnju i Zavod za kulturu Socijalističke Republike Hrvatske, u okviru nadležnosti iz člana 1. ovoga zakona, prikupljaju podatke i vode evidencije o znanstvenoj, kulturnoj, prosvjetnoj, tehničkoj i tehnološkoj suradnji s inozemstvom koju neposredno ostvaruju građani Socijalističke Republike Hrvatske.

Član 3.

Sadržaj i način prikupljanja podataka i vođenja evidencija iz člana 2. ovoga zakona propisat će republički organ uprave nadležan za poslove znanosti i tehnologije u suglasnosti s republičkim organom uprave nadležnim za poslove prosvjete i kulture, u roku tri mjeseca od dana stupanja na snagu ovoga zakona.

Član 4.

Ovaj zakon stupa na snagu osmoga dana nakon objave u »Narodnim novinama«.